วิเคราะห์ตลาดภาคบ่าย – บล.เอเอสแอล
วิเคราะห์ตลาดภาคบ่าย - บล.เอเอสแอล ประจำวันที่ 14 มี.ค.60
14 มี.ค. 2560

วิเคราะห์ตลาดภาคบ่าย – บล.เอเอสแอล
 
วิเคราะห์ตลาดภาคบ่าย
 
ภาครวมตลาดภาคเช้า
SET Index ปิดภาคเช้า 1,536.56 จุด (+1.05 จุด,+0.07%) กรอบ 1,539-1,531 จุด มูลค่าการซื้อขาย 25,515 ลบ. เรียงลำดับมูลค่าการซื้อขายรายกลุ่มFIN ENERG BANK CONMAT COMM ICT PROP AGRI ตามลำดับ. ตลาดภูมิภาค [Hang Seng -0.10%][KOSPI +0.72%][Nikkei225 -0.06%][ChinaA50 -0.07%][TAIEX +0.56%]
[ติดตาม]

– การผลิตภาคอุตสาหกรรมเดือนม.ค. ยุโรป 17.00น.
– ดัชนีราคาผู้ผลิต (PPI) เดือนก.พ. สหรัฐ 19.30น.
– สต็อกน้ำมันประจำสัปดาห์จาก API สหรัฐ 04.30น.
 
GL ยืนยันการปล่อยกู้ให้กลุ่มสิงคโปร์-ไซปรัสไม่มีปัญหา พร้อมเรียกหลักประกันเพิ่มให้ครอบคลุมมูลหนี้
นายมิทซึจิ โคโนชิตะ ประธานกรรมการและประธานเจ้าหน้าที่บริหาร บมจ.กรุ๊ปลีส (GL) เปิดเผยว่า บริษัทจะพิจารณาเรียกหลักประกันเพิ่มเติมจากผู้กู้กลุ่มไซปรัสและผู้กู้กลุ่มสิงคโปร์ หลังจากที่ราคาหุ้น GL ปรับตัวลดลงอย่างต่อเนื่องในช่วงที่ผ่านมา เพื่อที่จะให้มูลค่าหลักประกันครอบคลุมเงินกู้ทั้งหมดที่ทางกลุ่มบริษัทปล่อยกู้ไป อย่างไรก็ตามยังยืนยันว่าผู้กู้กลุ่มไซปรัสและผู้กู้กลุ่มสิงคโปร์ ไม่ได้มีปัญหาการจ่ายดอกเบี้ยแต่อย่างใด แต่ด้วยประสิทธิภาพการดำเนินกิจการ และศักยภาพในการชำระหนี้ โดยระยะแรกเป็นการปล่อยกู้ในสัญญา 3 เดือนจากนั้น rollover ต่ออายุสัญญามาระยะหนึ่ง จนกระทั่งเกิดความไว้วางใจจากประสิทธิภาพในการชำระหนี้ จึงมีการขยายระยะเวลากู้เป็น 1 ปี และในที่สุดก็มีการขยายระยะเวลา 3 ปี (Source : IQ สำนักข่าวอินโฟเควสท์)
 
IMPACT (+) PTTGC GL BIGC KBANK DTAC TOP BANPU CBG EA KTB JAS IVL MTLS GFPT BBL TMB CK
IMPACT (-) SCC AOT CPALL MINT PTTEP CPF BAY LH TRUE BDMS ADVANC BJC BLA SSC TU SST IRPC
 
แนวโน้มตลาดและหุ้นเทคนิคที่น่าสนใจ 
 
SET Index
แนวรับสำคัญ 1,535 จุดสามารถยืนได้
SET index ยังคงยืนเหนือแนวรับสำคัญ 1,535 จุดได้ เป็นสัญญาณเชิงบวก รวมไปถึงปริมาณการซื้อขายที่เริ่มเข้ามาในช่วงเช้า ช่วยสนับสนุนสัญญาณ โดยเราแนวรับหลักที่ 1,535 จุดเน้นยืนเหนือ หากหลุดจะมีแนวรับต่อไปที่ 1,525 จุด แนวต้าน 1,550 / 1,556 จุด
 
BJC 
ราคายืนแนวรับหลัก 45 บาท
BJC ระยะสั้นราคาสามารถยืนเหนือแนวรับหลัก 45 บาทได้เป็นสัญญาณบวก แนวรับระหว่างวัน 46.00 บาท แนวโน้มปรับตัวทำรูปแบบ W-Shape ในระยะกลาง แนวต้าน 48.00 และ 52.00 บาทตามลำดับ ซื้อเล่นรอบตามกรอบ ตัดขาดทุนหากหลุด 45 .00 บาทลงมา
 
JMART 
ดีดตัวด้วยแท่งเทียน Reversal
JMART ระยะสั้นมีการดีดตัวด้วยแท่งเทียน Reversal กลับไปทดสอบแนว 15.00 บาท เน้นผ่านยืนหรือ Follow Buy เมื่อผ่านแนว 15.00 บาทขึ้นมา แนวรับหลัก 14.30 บาท แนวโน้มดีดตัวขึ้นสัญญาณซื้อระยะกลาง แนวต้าน 16.00 และ 16.70 บาท ตัดขาดทุนหากหลุด 14.00 บาท